Bridegroom

Bridegroom (full tittel: Bridegroom: A Love Story, Unequaled) er en amerikansk dokumentarfilm fra 2013. Filmen handler om oppveksten og forholdet mellom to homofile gutter. Filmen ble regissert og produsert av Linda Bloodworth-Thomason. Bridegroom hadde premiere under Tribeca Film Festival 23. april 2013.  Filmen fikk mye presseomtale da den tidligere presidenten Bill Clinton introduserte filmen under filmfestivalen."Bill Clinton Introduces 'Bridegroom,' Shane Bitney Crone's Documentary, At Tribeca Film Festival". Huffington Post, 24. april 2013.

Den vant publikumsprisen under festivalen for beste dokumentarfilm."Tribeca: 'The Rocket', 'Bridegroom' Win Audience Awards". The Hollywood Reporter, 27. april 2013. Bridegroom vant også en GLADD Media Award  i 2014 for beste dokumentarfilm sammen med Call Me Kuchu. Filmen ble vist på TV 27. oktober 2013 på The Oprah Winfrey Show. I etterkant ble den også utgitt på Netflix og på DVD 19. november 2013. Bridegroom fikk god kritikk, noe som gjenspeiles i 89 % på kritikersiden Rotten Tomatoes.Se profil på Rotten Tomatoes På Metacritic har den tilsvarende 85 %.Se profil på Metacritic

 Handling 
Bridegroom handler om Shane Bitney Crone og forholdet hans med Thomas Lee «Tom» Bridegroom, som døde i en ulykke i 2011. Etter Bridegrooms dødsfall, ble ikke Crone gitt juridisk beskyttelse. Han fikk heller ikke lov av Toms familie til å gå i begravelsen hans. Shane er fra Montana og Tom var fra Indiana. De møttes i California og søt musikk oppstod øyeblikkelig. Deres forhold er skildres ved hjelp av arkivopptak, og de to elsket virkelig å filme og opptre sammen og hver for seg. Filmen skildrer også foreldrenes vidt forskjellige reaksjoner på deres sønners seksuelle legning: Shanes foreldre trer støttende til, mens Toms far blir voldelig og hans mor hardnakket hevder at homofili er synd.

 Referanser 

 Eksterne lenker 


Kategori:Dokumentarfilmer fra USA
Kategori:Engelskspråklige filmer
Kategori:Skeive filmer
Kategori:Dokumentarfilmer fra 2010-årene